**Predkladacia správa**

Návrh vyhlášky Ministerstva pôdohospodárstva Slovenskej republiky, ktorou sa ustanovujú podrobnosti o klasifikácii jatočných ošípaných a o odbornej príprave a osvedčení o odbornej spôsobilosti vypracovalo Ministerstvo pôdohospodárstva Slovenskej republiky na základe splnomocňovacieho ustanovenia § 7 ods. 5 a 7 zákona č. 491/2001 Z. z. o organizovaní trhu s vybranými poľnohospodárskymi výrobkami v znení zákona č. .../2006 Z. z.

Predmetom navrhovanej vyhlášky je ustanoviť podrobnosti o klasifikácii jatočných ošípaných a podrobnosti o odbornej príprave a osvedčení o odbornej spôsobilosti na klasifikáciu jatočných ošípaných.

Návrh vyhlášky nebude mať dopad na štátny rozpočet, rozpočty vyšších územných celkov, rozpočty obcí, nebude mať vplyv na podnikateľské prostredie, životné prostredie ani na zamestnanosť.

Návrh vyhlášky je v súlade s Ústavou Slovenskej republiky, zákonmi a ostatnými všeobecne záväznými právnymi predpismi, ako aj s medzinárodnými zmluvami, ktorými je Slovenská republika viazaná.